ประกาศธนาคารแห่งประเทศไทยที่ สนส. 10/2551เรื่อง การอนุญาตให้ธนาคารพาณิชย์ทําธุรกรรม Credit Derivatives-----------------------------------------------อื่นๆ - 1. เหตุผลในการออกประกาศ เดิมธนาคารแห่งประเทศไทยอนุญาตให้ธนาคารพาณิชย์ทําธุรกรรม Credit Derivatives โดยมีวัตถุประสงค์หลักเพื่อให้ใช้เป็นเครื่องมือในการบริหารความเสี่ยง โดยการถ่ายโอนความเสี่ยงด้านเครดิตไปยังผู้ที่มีความพร้อมในการรับความเสี่ยงดังกล่าว ทําให้การบริหารความเสี่ยงของธนาคารพาณิชย์มีประสิทธิภาพมากขึ้น อย่างไรก็ตาม การพัฒนาประสิทธิภาพของตลาด Credit Derivatives จําเป็นจะต้องประกอบด้วยผู้เล่นที่มีวัตถุประสงค์ที่แตกต่างกัน เพื่อให้เกิดการซื้อขายกันอย่างคล่องตัว ธนาคารแห่งประเทศไทยจึงเห็นความสําคัญของการเปิดให้ธนาคารพาณิชย์ที่มีความรู้ความเข้าใจและความพร้อมที่จะรองรับการบริหารความเสี่ยง ทําธุรกรรม Credit Derivatives เพื่อการค้า จึงได้กําหนดขอบเขตการทําธุรกรรมใหม่ พร้อมทั้งหลักเกณฑ์การกํากับดูแลไว้ในประกาศฉบับนี้ ซึ่งเป็นการรวมการอนุญาตธุรกรรม Credit Derivatives ทุกประเภทไว้ในฉบับเดียวกัน นอกจากนั้น ยังได้กําหนดคุณสมบัติของการประกันความเสี่ยงอย่างมีประสิทธิภาพ และหลักเกณฑ์การดํารงเงินกองทุนและการกํากับลูกหนี้รายใหญ่ สําหรับธุรกรรมที่เข้าข่ายการประกันความเสี่ยงอย่างมีประสิทธิภาพและที่ไม่เข้าข่ายอย่างชัดเจน สําหรับธุรกรรมที่ผู้ขายประกันความเสี่ยงชําระเงินทั้งจํานวน เพื่อวางเป็นประกันในการรับประกันความเสี่ยงของตนเอง (Funded Credit Derivatives) เนื่องจากผู้ขายประกันความเสี่ยงมีโอกาสได้รับคืนเงินต้นไม่เต็มจํานวน ธนาคารแห่งประเทศไทยจึงอนุญาตให้ทําธุรกรรมได้เฉพาะในรูปของการกู้ยืมเงินเท่านั้น ไม่อนุญาตให้ทําธุรกรรมในรูปแบบของเงินฝาก เพื่อป้องกันผู้ลงทุนไม่ให้เกิดความเข้าใจผิดได้ ทั้งนี้ ธนาคารพาณิชย์ใดที่ได้ทําธุรกิจดังกล่าวไปแล้วก่อนหน้าที่ประกาศฉบับนี้มีผลใช้บังคับธนาคารแห่งประเทศไทยผ่อนผันให้คงธุรกรรมดังกล่าวต่อไปได้จนครบกําหนด แต่ไม่อนุญาตให้มีการต่ออายุสัญญาอื่นๆ - 2. อํานาจตามกฎหมาย อาศัยอํานาจตามความในมาตรา 29 มาตรา 30 มาตรา 32 มาตรา 36 มาตรา 50 มาตรา 52 และมาตรา 71 แห่งพระราชบัญญัติธุรกิจสถาบันการเงิน พ.ศ.2551 อนุญาตให้ธนาคารพาณิชย์ทําธุรกรรม Credit Derivatives ตามกรอบและหลักเกณฑ์ที่กําหนดในประกาศนี้อื่นๆ - 3. ขอบเขตการบังคับใช้ ประกาศนี้ให้ใช้บังคับกับธนาคารพาณิชย์ตามกฎหมายว่าด้วยธุรกิจสถาบันการเงินทุกธนาคาร ยกเว้นธนาคารพาณิชย์เพื่อรายย่อยอื่นๆ - 4. ประกาศและหนังสือเวียนที่ยกเลิก ประกาศและหนังสือเวียนที่ยกเลิก ตามเอกสารแนบ 1อื่นๆ - 5. เนื้อหา 5.1 ในประกาศฉบับนี้ คําจํากัดความให้เป็นไปตามเอกสารแนบ 2 5.2 หลักการ ธนาคารแห่งประเทศไทยอนุญาตให้ธนาคารพาณิชย์ทําธุรกรรม Credit Derivatives ได้ โดยธนาคารพาณิชย์ต้องปฏิบัติตามหลักเกณฑ์ในประกาศฉบับนี้ และการทําธุรกรรมดังกล่าวต้องเป็นไปตามหลักการดังนี้ 5.2.1 ธนาคารพาณิชย์ต้องสามารถบริหารความเสี่ยงที่เกิดขึ้นจากการทําธุรกรรม Credit Derivatives ได้อย่างมีประสิทธิภาพ และมีฐานะการเงินมั่นคงรวมทั้งมีเงินกองทุนเพียงพอที่จะรองรับความเสี่ยงจากการทําธุรกรรมดังกล่าว 5.2.2 ธนาคารพาณิชย์ต้องไม่เสนอธุรกรรมดังกล่าวในลักษณะที่อาจทําให้เกิดผลกระทบต่อเสถียรภาพทางเศรษฐกิจและการเงิน เช่น การเสนอธุรกรรมให้กับลูกค้าในลักษณะที่เป็นตัวกลางในการเข้าถึงตลาดต่างประเทศ หรือตลาดอัตราแลกเปลี่ยน โดยไม่เป็นไปตามนโยบายหรือหลักเกณฑ์ของธนาคารแห่งประเทศไทยในการรักษาเสถียรภาพทางเศรษฐกิจและการเงิน ซึ่งอาจส่งผลเสียหายแก่เสถียรภาพระบบการเงินและระบบสถาบันการเงินในประเทศได้ 5.2.3 ธนาคารพาณิชย์ต้องจัดทําเอกสารหลักฐานประกอบการทําธุรกรรมเพียงพอแก่การตรวจสอบของธนาคารแห่งประเทศไทย และจัดเก็บไว้ที่สถานที่ทําการของธนาคารพาณิชย์ หรือจัดส่งให้กับธนาคารแห่งประเทศไทยเมื่อร้องขอ พร้อมทั้งต้องรายงานข้อมูลการทําธุรกรรมตามแบบรายงานที่ธนาคารแห่งประเทศไทยกําหนดด้วย 5.2.4 ธนาคารพาณิชย์ต้องชี้แจงให้ลูกค้าเข้าใจลักษณะธุรกรรมและความเสี่ยงที่เกี่ยวข้องอย่างชัดเจน พร้อมทั้งมีหลักฐานแสดงว่าธนาคารพาณิชย์ได้ปฏิบัติตามขั้นตอนการพิจารณาความเหมาะสมของลูกค้า 5.2.5 ธนาคารพาณิชย์ต้องปฏิบัติตามหลักเกณฑ์การกํากับดูแลธุรกรรมตามที่ธนาคารแห่งประเทศไทยกําหนด 5.3 ขอบเขตของธุรกรรม Credit Derivatives ที่ได้รับอนุญาต ธนาคารแห่งประเทศไทยอนุญาตให้ธนาคารพาณิชย์ทําธุรกรรม Credit Derivativesโดยมีขอบเขตของธุรกรรม ดังนี้ 5.3.1 ประเภทของธุรกรรมที่ได้รับอนุญาต ได้แก่ (1) Credit Default Swaps (CDS) (2) Credit Linked Notes (CLN) (3) Total Rate of Return Swaps (TRORS) (4) Credit Derivatives ที่อ้างอิงกลุ่มของสินทรัพย์ อันได้แก่ (4.1) First to Default Swaps (FTDS) (4.2) First to Default Credit Linked Notes (FTDN) (4.3) Proportionate Credit Default Swaps (Proportionate CDS) (4.4) Proportionate Credit Linked Notes (Proportionate CLN) 5.3.2 คู่สัญญา (1) ธนาคารพาณิชย์ทําธุรกรรมในฐานะผู้ซื้อประกันความเสี่ยงได้เฉพาะกับผู้ลงทุนสถาบันตามเอกสารแนบ 3 หรือคู่สัญญาที่ธนาคารแห่งประเทศไทยกําหนดเท่านั้น แต่ไม่รวมถึงการทําธุรกรรมกับธนาคารพาณิชย์เพื่อรายย่อย บริษัทเงินทุน และบริษัทเครดิตฟองซิเอร์ (2) ธนาคารพาณิชย์ทําธุรกรรมในฐานะผู้ขายประกันความเสี่ยงด้านเครดิตได้ทั้งกับผู้ลงทุนสถาบันตามเอกสารแนบ 3 และผู้ลงทุนทั่วไป หากคู่สัญญาเป็นผู้ลงทุนทั่วไปที่ไม่ใช่ผู้ลงทุนสถาบัน หรือเป็นธนาคารพาณิชย์เพื่อรายย่อย บริษัทเงินทุน หรือบริษัทเครดิตฟองซิเอร์ คู่สัญญาดังกล่าวจะต้องมีภาระความเสี่ยงด้านเครดิตของสินทรัพย์อ้างอิงนั้น โดยธนาคารพาณิชย์จะต้องตรวจสอบเอกสารหลักฐานเกี่ยวกับภาระอ้างอิงดังกล่าว รวมทั้งจัดเก็บเอกสารหลักฐานไว้ให้ธนาคารแห่งประเทศไทยตรวจสอบ หรือนําส่งธนาคารแห่งประเทศไทยเมื่อมีการร้องขอ 5.3.3 สินทรัพย์อ้างอิง (1) ในการทําธุรกรรม ธนาคารพาณิชย์ต้องไม่ใช้สินทรัพย์ดังต่อไปนี้ เป็นสินทรัพย์อ้างอิงในการทําธุรกรรมดังกล่าว (1.1) เงินให้กู้ยืมเพื่อซื้อหลักทรัพย์ (บัญชีมาร์จิน) (1.2) ตราสารที่นับเข้าเป็นเงินกองทุนของสถาบันการเงินผู้ขายข้อตกลงรับประกันความเสี่ยงด้านเครดิต เว้นแต่ได้รับอนุญาตจากธนาคารแห่งประเทศไทย เนื่องจากอาจเข้าข่ายเป็นการลดทุนของสถาบันการเงินผู้ขายข้อตกลงรับประกันความเสี่ยงด้านเครดิต ซึ่งธนาคารแห่งประเทศไทยจะต้องพิจารณาความเพียงพอของเงินกองทุนก่อนที่จะอนุญาตให้ทําธุรกรรมได้ (1.3) เงินฝากหรือเงินกู้ยืมที่มีอนุพันธ์แฝงที่ไม่เข้าหลักเกณฑ์การเสนอขายตามข้อกําหนดในประกาศธนาคารแห่งประเทศไทยว่าด้วยการอนุญาตให้ธนาคารพาณิชย์ทําธุรกรรมเงินฝากหรือเงินกู้ยืมที่มีอนุพันธ์แฝง (1.4) สินทรัพย์หรือภาระผูกพันอื่นๆ ที่ธนาคารแห่งประเทศไทยกําหนด (2) ธนาคารพาณิชย์ต้องไม่ทําธุรกรรม Credit Derivatives ที่มีสินทรัพย์อ้างอิงเป็นธุรกรรมอนุพันธ์ เว้นแต่ (2.1) ธุรกรรม Credit Default Swaps หรือ Credit Linked Notes เพื่อป้องกันความเสี่ยงด้านเครดิตที่เกิดจากฐานะในการทําธุรกรรมอนุพันธ์ โดยธุรกรรม Credit Derivatives ที่ทําจะต้องไม่ก่อให้เกิดความเสี่ยงอื่นเพิ่มเติมยกเว้นความเสี่ยงที่เกิดจากคู่สัญญาของธุรกรรมป้องกันความเสี่ยงที่กล่าว (2.2) เป็นการให้บริการป้องกันความเสี่ยงด้านเครดิตที่เกิดจากฐานะในธุรกรรมอนุพันธ์เท่านั้น ธนาคารพาณิชย์ที่ประสงค์จะทําธุรกรรมดังกล่าวต้องได้รับความเห็นชอบจากธนาคารแห่งประเทศไทย ก่อนในเรื่องการกํากับดูแลเรื่องการดํารงเงินกองทุน การกํากับลูกหนี้รายใหญ่ และการกํากับดูแลในเรื่องอื่นที่เกี่ยวข้อง ทั้งนี้ ธนาคารพาณิชย์จะต้องจัดทําเอกสารหลักฐานแสดงให้เห็นอย่างชัดเจนว่าการทําธุรกรรมดังกล่าวเป็นการทําเพื่อป้องกันความเสี่ยงของธนาคารพาณิชย์เอง หรือเพื่อให้บริการป้องกันความเสี่ยงให้แก่ลูกค้า เพื่อให้ธนาคารแห่งประเทศไทยสามารถตรวจสอบได้ 5.3.4 การโอนเปลี่ยนมือ หากการทําธุรกรรมมีการออกตราสารแสดงสิทธิในหนี้ ธนาคารพาณิชย์ต้องระบุเงื่อนไขห้ามเปลี่ยนมือ ยกเว้นในกรณีที่ธนาคารพาณิชย์ผู้ออกสามารถควบคุมดูแลการโอนเปลี่ยนมือให้อยู่ภายในขอบเขตของกลุ่มผู้ลงทุนสถาบันตามที่ธนาคารแห่งประเทศไทยกําหนด 5.4 หลักเกณฑ์ในการทําธุรกรรมที่ได้รับอนุญาต 5.4.1 การบริหารความเสี่ยง (1) ในการทําธุรกรรม Credit Derivatives ธนาคารพาณิชย์จะต้องมีการบริหารความเสี่ยงที่เกิดจากการทําธุรกรรมอย่างมีประสิทธิภาพและเหมาะสม สอดคล้องกับลักษณะ ปริมาณ และความซับซ้อนของการทําธุรกรรม โดยจะต้องถือปฏิบัติตามประกาศธนาคารแห่งประเทศไทยว่าด้วยหลักเกณฑ์การบริหารความเสี่ยงสําหรับธุรกรรมอนุพันธ์ อย่างเคร่งครัด และจะต้องให้ความสําคัญในเรื่องต่าง ๆ ดังนี้ (1.1) ธนาคารพาณิชย์จะต้องจัดทําระเบียบผลิตภัณฑ์ (Product Program)สําหรับธุรกรรม Credit Derivatives ทุกประเภท ซึ่งจะต้องได้รับอนุมัติจากคณะกรรมการธนาคารก่อนที่จะทําธุรกรรมประเภทใหม่ทุกครั้ง โดยต้องจัดเก็บไว้เพื่อให้ธนาคารแห่งประเทศไทยตรวจสอบ หรือนําส่งธนาคารแห่งประเทศไทยเมื่อร้องขอ ตามรายละเอียดดังนี้ เว้นแต่ธนาคารแห่งประเทศไทยจะกําหนดเป็นอย่างอื่น ซึ่งในการกําหนดดังกล่าว ธนาคารแห่งประเทศไทยอาจกําหนดเงื่อนไขเพิ่มเติมให้ธนาคารพาณิชย์ถือปฏิบัติด้วยก็ได้ (1.1.1) สําหรับธุรกรรมที่มียอดคงค้างอยู่วันที่ประกาศฉบับนี้มีผลบังคับใช้ และธนาคารพาณิชย์ไม่ประสงค์จะทําธุรกรรมดังกล่าวเพิ่มเติม หากสัญญาครบกําหนดก่อนวันที่ 30 มิถุนายน 552 ธนาคารพาณิชย์ไม่ต้องจัดทําระเบียบผลิตภัณฑ์สําหรับธุรกรรมดังกล่าว หากสัญญาครบกําหนดภายหลังวันที่ 30 มิถุนายน 2552 ธนาคารแห่งประเทศไทยผ่อนผันให้ธนาคารพาณิชย์จัดทําระเบียบผลิตภัณฑ์สําหรับธุรกรรมดังกล่าวให้แล้วเสร็จภายในวันที่ 30 มิถุนายน 2552 (1.1.2) สําหรับธุรกรรม Credit Derivatives ประเภทเดิมที่ธนาคารพาณิชย์เคยทํามาก่อนวันที่ประกาศฉบับนี้มีผลใช้บังคับ หากธนาคารพาณิชย์ประสงค์จะทําธุรกรรมดังกล่าวเพิ่มเติม โดยยังไม่มีระเบียบผลิตภัณฑ์ตามที่ธนาคารแห่งประเทศไทยกําหนดไว้นั้น ธนาคารแห่งประเทศไทยผ่อนผันการจัดทําระเบียบผลิตภัณฑ์สําหรับธุรกรรมที่กล่าวให้แล้วเสร็จภายในวันที่ 31 ธันวาคม 2551 (1.1.3) สําหรับธุรกรรม Credit Derivatives ประเภทใหม่ที่ธนาคารพาณิชย์ยังไม่เคยทํามาก่อนวันที่ประกาศฉบับนี้มีผลใช้บังคับ ธนาคารพาณิชย์จะต้องจัดทําระเบียบผลิตภัณฑ์ให้ครบถ้วนตามเกณฑ์ก่อนที่จะทําธุรกรรมนั้น ๆ (1.2) ธนาคารพาณิชย์จะต้องไม่ทําธุรกรรมที่ยังไม่สามารถประเมินมูลค่ายุติธรรมได้อย่างน่าเชื่อถือตามวิธีการที่กําหนดในมาตรฐานการบัญชีไทยหรือมาตรฐานการบัญชีระหว่างประเทศที่เกี่ยวข้อง (1.3) ธนาคารพาณิชย์ที่จะทําธุรกรรมตามที่ได้รับอนุญาตในประกาศฉบับนี้จะต้องมีฐานะการเงินที่มั่นคงและมีเงินกองทุนเพียงพอที่จะรองรับความเสี่ยงที่อาจเกิดขึ้นจากการเปลี่ยนแปลงของอันดับความน่าเชื่อถือ ความสามารถในการชําระหนี้ ตัวแปรด้านตลาดหรือปัจจัยต่างๆ หรือความเสี่ยงด้านคู่สัญญาที่เกิดจากการทําธุรกรรม ทั้งในภาวะปกติและภาวะที่ตลาดมีความผันผวนสูง ทั้งนี้ เป็นหน้าที่ของคณะกรรมการธนาคารจะต้องกําหนดวิธีการที่ใช้ในการพิจารณาฐานะและเงินกองทุน ณ วันที่ต้องการทําธุรกรรม เพื่อพิจารณาถึงความเพียงพอของเงินกองทุนก่อนที่จะเข้าทําธุรกรรม และผู้บริหารระดับสูงที่เกี่ยวข้องจะต้องดูแลให้มีการปฏิบัติตามวิธีการที่กล่าวก่อนเข้าทําธุรกรรมทุกครั้ง (2) คณะกรรมการธนาคารและผู้บริหารระดับสูงของธนาคารพาณิชย์มีหน้าที่ต้องพิจารณาความมีประสิทธิภาพของระบบบริหารความเสี่ยงที่รองรับการทําธุรกรรมประเภทต่าง ๆ โดยจะต้องนําผลการจัดระดับความเสี่ยงรวมด้านตลาด และด้านปฏิบัติการ ที่ได้รับจากการตรวจสอบประจําปีของธนาคารแห่งประเทศไทยมาพิจารณาประกอบ ทั้งนี้ จะต้องไม่มีข้อสังเกตในเรื่องธรรมาภิบาลและการปฏิบัติตามคําสั่งการของธนาคารแห่งประเทศไทยอย่างมีนัยสําคัญด้วย 5.4.2 การป้องกันผลกระทบที่อาจมีต่อเสถียรภาพทางเศรษฐกิจและการเงิน (1) ในการทําธุรกรรม Credit Derivative ที่ได้รับอนุญาตตามข้อ 5.3 รวมทั้งการบริหารความเสี่ยงที่เกี่ยวข้อง ธนาคารพาณิชย์ต้องปฏิบัติตามหนังสือดังต่อไปนี้ หรือที่แก้ไขหรือกําหนดเพิ่มเติม โดยถือเป็นหลักเกณฑ์ในการประกอบธุรกิจนี้ด้วย (1.1) ประกาศและหนังสือเวียนของเจ้าพนักงานควบคุมการแลกเปลี่ยนเงินที่เกี่ยวข้องตามที่ธนาคารแห่งประเทศไทยจะกําหนดต่อไป (1.2) มาตรการป้องปรามการเก็งกําไรค่าเงินบาทของธนาคารแห่งประเทศไทย (1.2.1) หนังสือที่ นต.(ว)31 / 2541 เรื่อง หลักปฏิบัติในการปล่อยสภาพคล่องเงินบาทให้แก่ผู้มีถิ่นที่อยู่นอกประเทศ ลงวันที่ 1 ธันวาคม 2541 (1.2.2) หนังสือที่ ธปท.ฝกช. (02)ว.371 / 2551 เรื่อง ขอความร่วมมือปฏิบัติตามมาตรการป้องปรามการเก็งกําไรค่าเงินบาท ลงวันที่ 29 กุมภาพันธ์ 2551 (1.3) หนังสืออื่นๆ ที่ธนาคารแห่งประเทศไทยกําหนดเพิ่มเติม (2) ในการทําธุรกรรม Credit Derivative ที่ได้รับอนุญาตตามข้อ 5.3 รวมทั้งการบริหารความเสี่ยงที่เกี่ยวข้อง ธนาคารพาณิชย์จะต้องปฏิบัติตามกฎหมายและระเบียบว่าด้วยการควบคุมการแลกเปลี่ยนเงินอย่างเคร่งครัด 5.4.3 การดูแลลูกค้า (1) ธนาคารพาณิชย์จะต้องวิเคราะห์ลูกค้าพร้อมทั้งมีหลักฐานแสดงว่าธนาคารพาณิชย์ได้ทําตามขั้นตอนการพิจารณาความเหมาะสมของลูกค้าก่อนทําธุรกรรม (Client Suitability Analysis) (2) ธนาคารพาณิชย์จะต้องชี้แจงให้ลูกค้าเข้าใจลักษณะธุรกรรม ความเสี่ยงที่เกี่ยวข้อง เงื่อนไขและวิธีการคํานวณ และการจ่ายชําระคืนเงินต้นและผลตอบแทน รวมทั้งเงื่อนไขหรือวิธีการคิดค่าปรับในกรณีที่ลูกค้าต้องการเรียกคืนเงินให้กู้ยืมก่อนครบกําหนดสัญญา อย่างชัดเจนก่อนตกลงทําสัญญา รวมทั้งเปิดเผยข้อมูลแก่ลูกค้าให้เพียงพอแก่การตัดสินใจของลูกค้า (3) ธนาคารพาณิชย์จะต้องมีหน่วยงานที่ทําหน้าที่ในการรับคําร้องเรียนจากลูกค้า และรายงานต่อคณะกรรมการธนาคารหรือผู้บริหารระดับสูงเพื่อพิจารณากําหนดแนวทางการแก้ไขและป้องกันการเกิดปัญหาที่เหมาะสม ทั้งนี้ ให้ธนาคารพาณิชย์ถือปฏิบัติตามประกาศธนาคารแห่งประเทศไทยว่าด้วย มาตรฐานขั้นต่ําในการดูแลลูกค้าสําหรับการทําธุรกรรมอนุพันธ์ 5.4.4 การบันทึกบัญชีและการเปิดเผยข้อมูล (1) ธนาคารพาณิชย์ที่ทําธุรกรรม Credit Derivatives จะต้องจัดประเภท บันทึกบัญชีและเปิดเผยข้อมูลให้ถูกต้องตามมาตรฐานการบัญชีไทยในเรื่องที่เกี่ยวข้อง ซึ่งในขณะที่ยังไม่มีมาตรฐานการบัญชีไทยในเรื่องดังกล่าว ให้ธนาคารพาณิชย์ถือปฏิบัติตามมาตรฐานการบัญชีระหว่างประเทศที่เกี่ยวข้อง โดยในเรื่องของการจัดประเภทและบันทึกบัญชีสําหรับธุรกรรม Credit Derivatives ที่มีเงินวางเป็นหลักประกันสําหรับการรับประกันความเสี่ยงด้านเครดิตผ่านการกู้ยืมหรือออกตราสารสามารถสรุปได้ตามเอกสารแนบ 4 (2) ในการพิจารณาจัดประเภทและบันทึกบัญชีสําหรับธุรกรรม Credit Derivatives ที่มีเงินวางเป็นหลักประกันสําหรับการรับประกันความเสี่ยงด้านเครคิตผ่านการกู้ยืมหรือออกตราสารนั้น ธนาคารพาณิชย์จะต้องพิจารณาทั้งรูปแบบและเนื้อหาในสัญญาร่วมกับความตั้งใจและความสามารถในการลงทุน รวมทั้งพิจารณาความสัมพันธ์อย่างใกล้ชิดระหว่างอนุพันธ์แฝงและตราสารหลักประกอบด้วย ซึ่งธนาคารพาณิชย์จะต้องจัดทํากระบวนการที่ใช้ในการพิจารณาจัดประเภทและบันทึกบัญชี ตลอดจนจัดเก็บหลักฐาน เอกสารต่าง ๆ ที่ใช้ประกอบการพิจารณาดังกล่าวไว้ เพื่อให้ผู้สอบบัญชีและธนาคารแห่งประเทศไทยใช้ในการตรวจสอบ หรือนําส่งเมื่อมีการร้องขอด้วย 5.4.5 การจัดเก็บข้อมูลและการรายงาน (1) ธนาคารพาณิชย์ที่ทําธุรกรรม Credit Derivatives จะต้องจัดเก็บเอกสารหลักฐานในการทําธุรกรรมดังกล่าวไว้ที่ธนาคารพาณิชย์เอง เพื่อให้ธนาคารแห่งประเทศไทยตรวจสอบหรือจัดส่งสําเนาให้แก่ธนาคารแห่งประเทศไทยเมื่อมีการร้องขอ (2) ธนาคารพาณิชย์ที่ทําธุรกรรม Credit Derivatives จะต้องจัดเก็บข้อมูลที่เกี่ยวข้องในการทําธุรกรรม ได้แก่ เลขที่อ้างอิง วันที่ทําธุรกรรม วันครบกําหนด วัตถุประสงค์ ประเภทธุรกรรม ฐานะการทําธุรกรรม คู่สัญญา สินทรัพย์ที่ต้องการป้องกันความเสี่ยงในกรณีของผู้ซื้อข้อตกลงรับประกันความเสี่ยง สินทรัพย์อ้างอิง สกุลเงินของสินทรัพย์ที่ต้องการป้องกันความเสี่ยงในกรณีของผู้ซื้อข้อตกลงรับประกันความเสี่ยง หรือสกุลเงินของสินทรัพย์อ้างอิง สกุลเงินและจํานวนเงินของธุรกรรม มูลค่ายุติธรรมของธุรกรรม และผลกําไรขาดทุน ในรูปของสื่อคอมพิวเตอร์ ตามแบบรายงานที่ธนาคารแห่งประเทศไทยกําหนด (เอกสารแนบ 5) และจัดส่งให้ธนาคารแห่งประเทศไทยเป็นประจําทุกไตรมาส ภายในวันสิ้นเดือนนับจากวันสิ้นไตรมาส ผ่านทางระบบบริหารข้อมูลผ่านทางช่องทาง DMS DA (Extranet) 5.4.6 การกํากับดูแล (1) เพื่อความระมัคระวังในการพิจารณาฐานะ และความเพียงพอของเงินกองทุนของธนาคารพาณิชย์ ธนาคารแห่งประเทศไทยกําหนดเงื่อนไขเพิ่มเติมสําหรับการอนุญาตธุรกรรมตามประกาศฉบับนี้ โดยให้ธนาคารพาณิชย์ปฏิบัติดังนี้ (1.1) ให้ประเมินมูลค่ายุติธรรมของธุรกรรมดังต่อไปนี้อย่างต่อเนื่องเป็นประจําทุกวันสิ้นเดือน ไม่ว่าธุรกรรมดังกล่าวจะจัดอยู่ในบัญชีเพื่อการค้าหรือบัญชีเพื่อการธนาคารก็ตาม (1.1.1) อนุพันธ์แฝง หรือธุรกรรมเงินฝากหรือเงินกู้ยืมที่มีอนุพันธ์แฝงทั้งจํานวนในกรณีที่ไม่สามารถประเมินมูลค่ายุติธรรมส่วนที่เป็นอนุพันธ์แฝงได้อย่างน่าเชื่อถือ (1.1.2) ธุรกรรม Synthetic Collateralized Debt Obligations, redit Linked Notes, first to default Credit Linked Notes, Proportionate Credit Linked Notes (1.1.3) ธุรกรรมอื่นในบัญชีเพื่อการค้าทั้งหมด (1.1.4) ธุรกรรมที่ใช้ในการป้องกันความเสี่ยง (Hedging Instruments) สําหรับธุรกรรมตามกล่าวข้างต้น (ถ้ามี) ในการประเมินมูลค่ายุติธรรมตามวรรคหนึ่ง หากปรากฏว่ามีผลขาดทุนสุทธิให้นําผลขาดทุนสุทธิดังกล่าวมาหักออกจากเงินกองทุน ณ สิ้นงวดการบัญชีล่าสุดของธนาคารพาณิชย์ ถ้ามีผลทําให้อัตราส่วนเงินกองทุนต่ํากว่าเกณฑ์ที่กฎหมายกําหนด ธนาคารพาณิชย์จะต้องดําเนินการตามขั้นตอนการปฏิบัติที่ได้กําหนดไว้ ซึ่งต้องกําหนดไว้อย่างละเอียด ชัดเจน เป็นลายลักษณ์อักษร โดยรวมถึงการกําหนดเกี่ยวกับการรายงานบุคคลที่เกี่ยวข้องตามระดับความรุนแรงและระยะเวลาในการดําเนินการในแต่ละขั้นตอนด้วย สําหรับปัญหาที่รุนแรงจะต้องรายงานต่อคณะกรรมการธนาคารเพื่อพิจารณาสั่งการและเร่งดําเนินการแก้ไข รวมทั้งจะต้องแจ้งให้ธนาคารแห่งประเทศไทยทราบถึงแนวทางการแก้ปัญหาด้วย (1.2) ในกรณีที่ธนาคารพาณิชย์จะทําธุรกรรม Credit Derivatives เพิ่มเติมธนาคารพาณิชย์จะต้องประเมินมูลค่ายุติธรรมตาม ณ สิ้นวันก่อน ของธุรกรรมตาม 5.4.6(1.1.) ถึงข้อ 5.46 (1.14) ถ้ามีผลขาดทุนสุทธิให้นํามาหักออกจากเงินกองทุน ณ สิ้นงวดการบัญชีล่าสุดของธนาคารพาณิชย์ ทั้งนี้ เงินกองทุนที่คํานวณได้จะต้องไม่ต่ํากว่าอัตราตามที่กฎหมายกําหนดและมีเพียงพอที่จะรองรับธุรกรรม Credit Derivatives ที่ต้องการจะทําเพิ่ม มิฉะนั้น ธนาคารพาณิชย์จะทําธุรกรรมดังกล่าวไม่ได้ (2) ธนาคารพาณิชย์ที่ทําธุรกรรม Credit Derivative ตามข้อ 5.3 ที่มีสินทรัพย์อ้างอิงเป็นเงินฝากหรือเงินกู้ยืมที่มีอนุพันธ์แฝง นอกจากต้องปฏิบัติตามกรอบและหลักเกณฑ์ในประกาศฉบับนี้แล้ว ยังต้องปฏิบัติตามกรอบและหลักเกณฑ์ในประกาศธนาคารแห่งประเทศไทยว่าด้วยการอนุญาตให้ธนาคารพาณิชย์ทําธุรกรรมเงินฝากหรือเงินกู้ยืมที่มือนุพันธ์แฝง โดยถือเสมือนธนาคารพาณิชย์ผู้ซื้อประกันความเสี่ยงและธนาคารพาณิชย์ผู้ขายประกันความเสี่ยงเป็นผู้รับฝาก/กู้ยืม/ออกตราสารและผู้ฝาก/ผู้ให้ผู้ยืม/ผู้ลงทุนในธุรกรรมเงินฝากหรือเงินกู้ยืมที่มีอนุพันธ์แฝงดังกล่าว (3) ธนาคารพาณิชย์ที่ทําธุรกรรม Credit Derivative ตามข้อ 5.3 ต้องปฏิบัติตามหลักเกณฑ์การกํากับดูแลตามที่ธนาคารแห่งประเทศไทยกําหนด สําหรับการกํากับดูแลเรื่องการดํารงเงินกองทุนของธุรกรรม Credit Derivatives ในบัญชีเพื่อการธนาคาร ธนาคารพาณิชย์ต้องปฏิบัติตามเอกสารแนบ 6 ส่วนการดํารงเงินกองทุนของธุรกรรม Credit Derivatives ในบัญชีเพื่อการค้าธนาคารพาณิชย์ต้องปฏิบัติตามเอกสารแนบ 7 และสําหรับการกํากับดูแลเรื่องการนับลูกหนี้รายใหญ่สําหรับธุรกรรม Credit Derivatives ธนาคารพาณิชย์ต้องถือปฏิบัติตามเอกสารแนบ 8 5.4.7 ข้อกําหนดอื่น (1) ในการทําธุรกรรม Credit Derivatives ธนาคารพาณิชย์ต้องดูแลให้สัญญามีผลบังคับตามกฎหมาย ไม่ขัดกับกฎหมายหรือกฎระเบียบอื่นที่เกี่ยวข้อง และมีการทบทวนเป็นระยะตามความเหมาะสม (2) ธนาคารแห่งประเทศไทยอาจมีความจําเป็นต้องพิจารณาเปลี่ยนแปลงกรอบหรือหลักเกณฑ์ในการทําธุรกรรมหรือการกํากับดูแลธนาคารพาณิชย์ในการทําธุรกรรม Credit derivatives ในอนาคตตามความเหมาะสม รวมทั้งสงวนสิทธิในการระงับการทําธุรกรรม จํากัดปริมาณธุรกรรม กําหนดให้สํารองเพิ่มเติม หรือมาตรการอื่นใด ในกรณีที่พบว่าธุรกรรมของธนาคารพาณิชย์ใดไม่สอดคล้องตามหลักการในข้อ 5.2 หรือธนาคารพาณิชย์ใดไม่ปฏิบัติตามหลักเกณฑ์ที่กําหนดหรือพบการถือปฏิบัติของธนาคารพาณิชย์ใดที่ไม่รัดกุมหรือไม่มีประสิทธิภาพเพียงพอ (3) การทําธุรกรรมของสาขาธนาคารพาณิชย์ไทยในต่างประเทศ ให้อยู่ภายใต้หลักเกณฑ์การกํากับดูแลของประเทศที่สาขานั้นตั้งอยู่ และธนาคารพาณิชย์ดังกล่าวจะต้องปฏิบัติตามหลักเกณฑ์ที่กําหนดไว้ในข้อ 5.2 ข้อ 5.3.3 ข้อ 5.4.1 และข้อ 5.4.3-5.4.7 ของประกาศฉบับนี้ด้วย ทั้งนี้ ไม่รวมถึงการทําธุรกรรมของสาขาธนาคารพาณิชย์ไทยในต่างประเทศกับคู่สัญญาที่มีถิ่นที่อยู่ในประเทศซึ่งต้องปฏิบัติตามกรอบและหลักเกณฑ์ในการทําธุรกรรมตามที่กําหนดในประกาศฉบับนี้ด้วยอื่นๆ - 6. บทเฉพาะกาล สําหรับธุรกรรม Credit Derivatives ที่ธนาคารพาณิชย์ได้ทําไปแล้วตามที่ได้รับอนุญาตตามประกาศฉบับเดิม ก่อนวันที่ประกาศฉบับนี้มีผลใช้บังคับ หากธุรกรรมดังกล่าวไม่อยู่ในกรอบการทําธุรกรรมที่ได้รับอนุญาตตามประกาศฉบับนี้ ธนาคารพาณิชย์จะทําธุรกรรมดังกล่าวเพิ่มอีกไม่ได้ส่วนธุรกรรมที่ทําไปแล้วอนุญาตให้คงธุรกรรมดังกล่าวไว้ได้จนครบกําหนดอายุตามสัญญา โดยไม่อนุญาตให้มีการต่ออายุสัญญา เว้นแต่ได้รับอนุญาตจากธนาคารแห่งประเทศไทยอื่นๆ - 7. วันเริ่มต้นบังคับใช้ ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปผู้มีอํานาจลงนาม - ประกาศ ณ วันที่ 3 สิงหาคม 2551 (นางธาริษา วัฒนเกส)ผู้ว่าการธนาคารแห่งประเทศไทย